PMIndiaData/PMIndiaSum huggingface dataset:
وزیراعظم نریندر مودی 10 اگست کو انڈمان و نکوبار جزائر کیلئے سبمرین کیبل کنیکٹیویٹی کا افتتاح کریں گے

انڈمان و نکوبار جزائر کیلئے ہائی اسپیڈ براڈ بینڈ کنیکٹیویٹی چنئی-پورٹ بلیئر اور پورٹ بلیئر اور 7 جزائر کے درمیان سمندر کے اندر تقریباً 2300 کلو میٹر لمبی کیبل ای گورننس، سیاحت اور انفارمیشن ٹیکنالوجی کو کافی بڑھاواملے گا وزیراعظم جناب نریندر مودی 10 اگست 2020 کو ویڈیو کانفرنسنگ کے توسط سے چنئی اور پورٹ بلیئر کو جوڑنے والی سبمرین آپٹیکل فائبر کیبل (او ایف سی) کا افتتاح کریں گے اور قوم کو وقف کریں گے۔ یہ سبمرین کیبل پورٹ بلیئر کو سوراج دویپ (ہیولاک)، لٹل انڈمان، کارنکوبار، کامورٹا، گریٹ نکوبار، لانگ آئی لینڈ اور رنگٹ سے بھی جوڑے گی۔ اس سے ہندوستان کے دیگر علاقوں کی طرح انڈمان ونکوبار جزائر کو بھی تیز اور زیادہ بھروسے مند موبائل اور لینڈ لائن ٹیلی کام خدمات مل پائیں گی۔ اس پروجیکٹ کا سنگ بنیاد وزیراعظم جناب نریندر مودی کے ذریعے 30 دسمبر 2018 کو پورٹ بلیئر میں رکھا گیا تھا۔ افتتاح ہوجانے کے بعد سبمرین او ایف سی لنک چنئی اور پورٹ بلیئر کے درمیان 2×200 گیگابائٹ فی سیکنڈ (جی بی پی) اور پورٹ بلیئر اور دیگر جزائر کے درمیان 2×100 جی بی پی کی بینڈ ورتھ دیگا۔ ان جزائر میں بھروسے مند، مضبوط اور ہائی اسپیڈ والی ٹیلی کام اور براڈ بینڈ سہولتوں کی دستیابی صارفین کے نقطہ نظر کے ساتھ ساتھ اسٹریٹیجک اور گورننس مقاصد سے بھی ایک تاریخی حصولیابی ہوگی۔ 4جی موبائل خدمات میں بھی قابل ذکر بہتری دکھائی دیگی جو اب تک سٹیلائٹ کے ذریعے حاصل محدود بیک ہال بینڈ ورتھ کے سبب مانع ہوتی رہی ہیں۔ بہتر ٹیلی کام اور براڈ بینڈ کنیکٹیویٹی جزائر میں صحت اور روزگارکے مواقع کو بڑھاوا ملے گا جس سے معیشت کی ترقی کو نئی رفتار ملے گی نیز لوگوں کی زندگی کا معیار بہتر ہوگا۔ بہتر کنیکٹویٹی سے ٹیلی میڈیسن اور ٹیلی ایجوکشن جیسی ای گورننس خدمات ملنے میں بھی آسانی ہوگی۔ ای کامرس میں مواقع سے چھوٹی صنعتوں کو فائدہ ہوگا جب کہ تعلیمی ادارے ای لرنگ اور معلومات کو ساجھا کرنے میں بینڈ ورتھ کی بڑھی ہوئی دستیابی کا استعمال کریں گے۔ بزنس پروسیس آؤٹ سورسنگ اور دیگر اوسط اور بڑی صنعت بھی بہتر کنیکٹویٹی سے مستفید ہوں گی۔ یہ پروجیکٹ محکمہ برائے ٹیلی مواصلات، وزارت مواصلات کے تحت یونیورسل سروس آبلی گیشن فنڈ (یو ایس او ایف) کے ذریعے حکومت ہند کے ذریعے امداد یافتہ ہے۔ بھارت سنچارنگم لمیٹیڈ (بی ایس این ایل) نے اس پروجیکٹ کو نافذ کیا جبکہ ٹیلی کمیونیکیشن کنسلٹینس انڈیا لمیٹیڈ (ٹی سی آئی ایل) تکنیکی مشیر ہے۔ تقریباً 1224 کروڑ روپئے کی لاگت سے لگ بھگ 2300 کلو میٹر طویل سبمرین او ایف سی کیبل بچھائی گئی ہے اور یہ پروجیکٹ وقت پر پورا ہوگیا ہے۔
وزیر اعظم نے کوپن ہیگن میں  بھارت -ڈنمارک بزنس فورم میں شرکت کی

وزیراعظم جناب نریندر مودی نے ڈنمارک کی وزیراعظم ہرایکسی لینسی محترمہ میٹے فریڈرکسن اور ڈنمارک کے ولی عہد ایچ آر ایچ فریڈرک کے ساتھ مشترکہ طور پر ڈنمارک صنعتی فیڈریشن میں منعقدبھارت-ڈنمارک بزنس فورم میں شرکت کی۔ وزیراعظم نے دونوں اقتصادیات کے تکمیلی ہنر پر زور دیااور ڈنمارک کی کمپنیوں کو گرین ٹکنالوجی، کولڈ چین، کچرے سے سرمایہ، جہازرانی اور بندرگاہ جیسے شعبوں میں ہندوستان میں موجود بے پناہ امکانات کا فائدہ اٹھانے کے لئے مدعو کیا۔ انہوں نے ہندوستان کے تجارت کے لئے معقول نظریے پر روشنی ڈالی اور دونوں فریقین کی تجارتی برادریوں کو تعاون کے مواقع کا پتہ لگانے کے لئے آمادہ کیا۔ وزیراعظم فریڈرکسن نے دونوں ممالک کے درمیان ایک پُل بنانے میں تجارتی برادریوں کے رول پر روشنی ڈالی۔ اس پروگرام میں دونوں ممالک کے کاروباریوں کی حصہ داری درج ذیل شعبوں میں دیکھی گئی : گرین ٹیکنالوجی، انوویشن اور ڈیجیٹائزیشن توانائی کی خودانحصاری اور قابل تجدید توانائی پانی، ماحولیات اور زراعت انفراسٹرکچر، ٹرانسپورٹیشن اور سروسز بزنس فورم میں تجارتی دنیا کے درج ذیل نمائندوں نے حصہ لیا : ہندوستانی تجارتی وفد: جناب سنجیو بجاج، چیئرمین اور ایم ڈی، بجاج فنسرو لمیٹڈ جناب بابا این کلیانی، چیئرمین اور ایم ڈی، بھارت فورج جناب مہندر سنگھی، ایم ڈی اور سی ای او، ڈالمیا سیمنٹ (بھارت) لمیٹڈ جناب رضوان سومر، سی ای او اور ایم ڈی، ہندوستان پورٹس پرائیویٹ لمیٹڈ جناب درشن ہیرانندانی، چیئرمین، ہیرانندانی گروپ جناب پنیت چٹوال، ایم ڈی اور سی ای او، انڈین ہوٹلز کمپنی لمیٹڈ جناب دیپک باگلا، سی ای او اور ایم ڈی، انویسٹ انڈیا جناب رتیش اگروال، بانی اور سی ای او، او یو رومز جناب سلل سنگھل، چیئرمین ایمریٹس، پی آئی انڈسٹریز لمیٹڈ جناب سمنت سنہا، چیئرمین اور ایم ڈی، رینیو پاور جناب دنیش کھارا، چیئرمین، اسٹیٹ بینک آف انڈیا جناب سی پی گرنانی، ایم ڈی اور سی ای او، ٹیک مہندرا لمیٹڈ جناب تلسی تانتی، سوزلان انرجی لمیٹڈ ڈینش تجارتی وفد: نیلس ایج کجور، مالک، اے وی کے پیٹر پلی شوج، سی ای او، بیترو سیز ٹی ہارٹ، سی ای او، کارلس برگ جیکب برو ایل پالسن، منیجنگ پارٹنر، کوپن ہیگن انفراسٹرکچر پارٹنرز جوکا پرٹولا، چیئرمین، سی او ڈبلیو آئی اور سیمنز ونڈ پاور جورگن میڈس کلاسن، مالک، ڈینفاس تھامس پلین بورگ، چیئرمین، ڈی ایس وی کم ویجلبی ہینسن، سی ای او، ایف او ایس ایس جینس موبرگ، چیئرمین، گرنڈفوس رولینڈ بان، سی ای او، ہلدور ٹاپسے لارس پیٹرسن، سی ای او، ہیمپل نیلس سمیڈگارڈ، چیئرمین، آئی ایس ایس اولیویئر فونٹن، سی ای او، ایل ایم ونڈ پاور بلیڈز جینز پیٹر شاؤل، سی ای او، ریمبول جینس برگرسن، سی ای او، راک وول میڈس نیپر، سی ای او، آرسٹڈ
وزیر اعظم سے فرانس کی وزیر دفاع فلورنس پارلے کی ملاقات

نئی دہلی۔28 اکتوبر فرانس کی وزیر دفاع محترمہ فلورنس پارلے نے آج وزیر اعظم سے ملاقات کی ۔ محترمہ پارلے نے وزیر اعظم کو باہمی دفاعی تعاون میں ہوئی پیش رفت کے بارے میں وزیر اعظم کو بتایا ۔ وزیر اعظم نے کہا کہ دفاعی تعاون ہندوستان اور فرانس کے مابین منصوبہ جاتی شراکت کے اہم ستونوں میں سے ایک ہے نیز دفاعی ڈھانچے اور مشترکہ تحقیق و ترقی کے لیے ‘میک ان انڈیا’ فریم ورک میں مزید بہتر تعاون پر زور دیا ۔ دونوں رہنماؤں نے باہمی مفادات کے علاقائی اور عالمی امور پر بات چیت بھی کی ۔ وزیر اعظم نے کہا کہ میں صدر میکرون کا جلد ہی استقبال کرنے کی امید کرتا ہوں ۔
کابینہ نے فِن ٹیک میں ایک مشترکہ ورکنگ گروپ قائم کرنے کے لئے بھارت اور سنگاپور کے درمیان ایک مفاہمت نامے کو منظوری دی

نئی دہلی،24؍اکتوبر،وزیراعظم جناب نریندر مودی کی صدارت میں مرکزی کابینہ نے فن ٹیک میں ایک مشترکہ ورکنگ گروپ (جے ڈبلیو جی) قائم کرنے کے لئے جون 2018 میں بھارت اور سنگاپور کے درمیان ایک مفاہمت نامے کو بعد از دستخط منظوری دے دی ہے فوائد: بھارت اور سنگاپور کے درمیان فن ٹیک پر مشترکہ ورکنگ گروپ دونوں ملکوں کے درمیان فن ٹیک میں تعاون کے لئے قائم کیا گیا ہے۔ بھارت اور سنگاپور کے درمیان اشتراک سے بھارت اور سنگاپور دونوں کو ایپلی کیشن پروامنگ انٹر فیسز (اے پی آئی) کی ترقی کے شعبے میں مہارت حاصل کرنے ، ریگولیٹری سینڈ باکس ، ادائیگی اور ڈیجیٹل نقد رقم میں سکیورٹی ، رو-پے – نیٹ ورک کو الیکٹرانک ٹرانسفر (این ای ٹی ایس) کو مربوط کرنے ، یو پی آئی – فاسٹ ادائیگی لنک ، آدھار اور آسیان خطے میں ای-کے وائی سی میں مہارت حاصل کرنے اور ضابطوں، مالی مارکیٹ اور انشورنس سیکٹر اور سینڈ باکس ماڈلوں کے لئے حل تلاش کرنے میں مدد ملے گی۔ جے ڈبلیو جی کا ڈھانچہ اور مقاصد: 1-بہترین طریقہ کار کا تبادلہ ریگولیٹری رابطوں کو بہتر بنانے کے لئے بہتری طریقہ کار تبادلہ۔ فن ٹیکس سے متعلق پالیسیوں اور ریگولیشنز کے بارے میں تجربات میں ساجھیداری کو فروغ دینا۔ فن ٹیکس کی فرموں اور اکائیوں کے ذریعے کسی امتیاز کے بغیر ڈاٹا کے استعمال سے متعلق معیار قائم کرنے کی ہمت افزائی کرنا۔ سائبر سکیورٹی ، مالی دھوکہ دہی وغیرہ جیسے نئے خطرات سمیت ریگولیٹری اداروں میں متعلقہ عہدیداروں کی اہلیت میں اضافہ کرنا۔ 2-تعاون کو فروغ دینا بھارت اور سنگاپور میں مالیاتی ٹیکنالوجی صنعت کے درمیان تعاون کو فروغ دینا۔ فن ٹیکس سیکٹر میں فرموں کے درمیان تعاون کو فروغ دینا۔ کاروبار ؍ مالی سیکٹر کے لئے فن ٹیک حل کو تشکیل دینا۔ فن ٹیک میں بھارت اور سنگاپور کے درمیان صنعت کاری ؍ اسٹارٹ اپ ٹیلنٹ کے درمیان اشتراک کو فروغ دینا جو دونوں ملکوں کی پالیسیوں سے مطابق رکھتی ہوں۔ 3-بین الاقوامی معیار قائم کرنا (اے)ایپلی پروگرامنگ انٹر فیسز (اے پی آئی) کے بین الاقوامی ورژن کو قائم کرنے کی ہمت افزائی اور ایسے معیار قائم کرنے کی ہمت افزائی کرنا جو بھارت اور سنگاپور میں سرکاری نظام میں قائم کردہ اے پی آئی میں قابل عمل ہوں۔ سرحد پار سے تصدیق کئے جانے اورڈیجیٹل شناخت کو استعمال کرتے ہوئے مکینوں کے ای- کے وائی سی کی تصدیق۔ ڈی پی آئی اور ایف اے ایس ٹی ڈیجیٹل فنڈ پلیٹ فارمس کے درمیان قابل ادائیگی تعاون کے رابطے۔ (بی) بھارت اور سنگاپور کے درمیان تعاون کی ہمت افزائی۔ ڈیجیٹل حکمرانی مالی شمولیت اور آسیان مالی اختراعی نیٹ ورک (اے ایف آئی این) ایجنڈے میں ساجھیداری۔ ۔۔۔۔۔۔۔۔۔۔۔۔۔۔۔۔۔ (م ن-وا- ق ر)
وزیراعظم نے سری گرو گرنتھ صاحب جی کے پرکاش پرب پر  لوگوں کو مبارکباد پیش کی

نئی دہلی:07؍ستمبر2021: وزیر اعظم جناب نریندر مودی نے سری گرو گرنتھ صاحب جی کے پرکاش پرب(تہوار) کے موقع پر لوگوں کو مبارکباد پیش کی ہے۔ ایک ٹویٹ میں ، وزیر اعظم نے کہا: ''"سری گرو گرنتھ صاحب جی کے پرکاش پرب کے موقع پر مبارکباد ، جن کے عظیم ترین اصول، ہمدردی و اخوت پر زور ، انصاف اور مساوات پر مبنی تعلیمات پوری انسانیت کی رہنمائی کرتی ہیں"۔
مردوں کے زمرے میں ٹرپل جمپ مقابلے میں طلائی تمغہ حاصل کرنے پر ارپندر سنگھ کووزیر اعظم کی مبارک باد

نئی دلّی ، 30 اگست؍ وزیر اعظم جناب نریندر مودی نے جکارتہ ۔پالمبینگ ، انڈونیشیا میں 18 ویں ایشیائی کھیلوں میں مردو ں کے زمرے میں ٹرپل جمپ مقابلے میں طلائی تمغہ حاصل کرنے پر ارپندر سنگھ کو مبارک باد پیش کی ہے ۔ وزیر اعظم نے اپنے پیغام میں کہا ہے کہ ’’با صلاحیت اور محنت کش ، ارپندر سنگھ نے مردوں کے زمرے میں ٹرپل جمپ میں طلائی تمغہ حاصل کیا ہے ۔ ان کی کار کردگی نے ہر بھارتی کومسرور کر دیا ہے ‘‘، ۔ ۔ ۔ ۔ ۔ ۔
مرکزی کابینہ نے نوجوانوں کے امور سے متعلق تعاون کے بارے میں ہندوستان تاجکستان کے درمیان مفاہمت نامے کو منظور دی

نئی دہلی،22؍نومبر، وزیراعظم جناب نریندر مودی کی سربراہی میں مرکزی کابینہ نے استقدامی اثر کے ساتھ نوجوانوں کے امور پر تعاون کے سلسلے میں ہندوستان اور تاجکستان کے درمیان مفاہمت نامے کو اپنی منظوری دے دی ہے۔ دونوں ملکوں کے درمیان نوجوانوں کے معاملات سے متعلق تعاون کو فروغ دینے کے لئے ہندوستان اور تاجکستان کے درمیان 8 اکتوبر 2018 کو دو شنبے میں اس مفاہمت نامے پر دستخط کئے گئے تھے۔ حکومت ہند کی جانب سے نوجوانوں کے امور اور کھیلوں کے لئے تاجکستان میں ہندوستان کے سفیر جناب سومناتھ گھوش نے دستخط کئے تھے جبکہ جمہوریہ تاجکستان کی طرف سے نوجوانوں اور کھیلوں کے معاملات کے لئے کمیٹی کے چیئرمین جناب عبداللہ زادہ اتھم رستم نے دستخط کئے تھے۔ اس مفاہمت نامے کی مدت 5 سال ہوگی۔ نوجوانوں کے امور سے متعلق تعاون کے شعبوں میں نوجوانوں ، نوجوان تنظیموں کے نمائندوں اور نوجوانوں سے متعلق پالیسی بنانے والے حکومت کے انچارج افسروں کے تبادلے شامل ہیں۔ اس کے علاوہ دونوں ملکوں میں ہوئے نوجوانوں کے معاملات سے متعلق بین الاقوامی کانفرنسوں اور سیمیناروں کے لئے ایک دوسرے کو مدعو کرنا بھی شامل ہے۔ نوجوانوں کے معاملات سے متعلق چھپے ہوئے مواد، فلمیں ، تجربات ، تحقیق اور دیگر معلومات کے تبادلے ، دونوں ملکوں میں منعقد ہوئے یوتھ فیسٹول نوجوانوں کے کیمپوں اور نوجوانوں کے دیگر پروگراموں میں شرکت کے علاوہ نوجوانوں سے متعلق معاملات پر دیگر کوئی کوآپریٹو سرگرمی جسے موجودہ قوانین اور ضابطوں کے تحت مشترکہ طور پر منظور دی گئی ہے، شامل ہیں۔ اس مفاہمت نامے کا مقصد دونوں میں سے کسی بھی ملک کی جانب سے منعقد کردہ پروگراموں اور سرگرمیوں میں شرکت ، معلومات اور معلومات ایک دوسرے کو فراہم کرنے کے علاوہ نوجوانوں کے تبادلوں کے ذریعے تاجکستان کے ساتھ نوجوانوں کے امور پر تعاون کو مستحکم کرنا اور اس کی حوصلہ افزائی کرنا ہے۔ فائدے: اس مفاہمت نامے سے نوجوانوں کے امور کے شعبے میں پروگراموں کے تبادلوں کی راہ ہموار ہوگی، جس سے ہندوستان اور تاجکستان کے درمیان دوستانہ رشتوں کو مضبوط کرنے اور نوجوانوں میں نظریات ، اقدار اور ثقافت کے تبادلے کو فروغ دینے میں مدد ملے گی۔ دونوں ملکوں کے درمیان اس طرح کے باہمی تبادلوں کے پروگرام سے ہونے والے فائدے تمام نوجوانوں کو برابر حاصل ہوں گے ۔چاہئے نوجوانوں کا تعلق کسی بھی ذات یا مذہب سے ہو یا وہ مرد ہو یا خاتون۔ اس سے نوجوانوں میں بین الاقوامی نقطہ نظر کو فروغ دینے میں مزید مدد ملے گی اور نوجوانوں کے معاملات کے شعبے میں ان کی معلومات میں اضافہ ہوگا۔ ۔۔۔۔۔۔۔۔۔۔۔۔۔۔ ۰۰۰۰۰۰۰۰ (م ن-ح ا- ق ر)
وزیر اعظم نے جموں وکشمیر میں دہشت گردانہ حملے میں جانوں کے اتلاف پر افسوس کا اظہار کیا ہے

وزیر اعظم جناب نریندر مودی نے جموں وکشمیر میں دہشت گردانہ حملے میں جانوں کے اتلاف پر رنج و غم کا اظہار کیا ہے اور اس واقعہ کی تفصیلات طلب کی ہیں۔ وزیر اعظم کے دفتر نے ٹویٹ کیا: ‘‘وزیر اعظم نریندر مودی نے جموں وکشمیر میں دہشت گردانہ حملے کی تفصیلات طلب کی ہیں۔ انہوں نے اس حملے میں شہید ہونے والے سیکورٹی اہلکاروں کے اہل خانہ سے تعزیت کا اظہا کیا ہے۔’’
وزیر اعظم نریندر مودی  نے ہائیپرسونک ٹیسٹ ڈیمونسٹریشن وہیکل کے کامیاب تجربہ پر ڈی آر ڈی او کو مبارکباد پیش کی

نئی دہلی ،07 ستمبر : وزیر اعظم جناب نریندر مودی نے ہائیپرسونک ٹیسٹ ڈیمونسٹریشن وہیکل کے کامیاب تجربہ کے لئے دفاعی تحقیق اور ترقی تنظیم (ڈی آر ڈی او) کو مبارکباد دی ہے۔ ایک ٹویٹ میں وزیر اعظم نے کہا ، "آج ہائیپرسونک ٹیسٹ ڈیمونسٹریشن وہیکل کے کامیاب تجربے کے لئے ڈی آر ڈی او کو مبارکباد۔ ہمارے سائنسدانوں کے تیار کردہ اسکریم جیٹ انجن نے اڑان کو ساونڈ کی رفتار سے 6 گنا تیز رفتار حاصل کرنے میں مدد کی! بہت ہی کم ممالک میں آج ایسی صلاحیت ہے''۔
وزیراعظم یکم ستمبر کو سریلا بھکتی ویدانتا سوامی پربھوپد جی کی 125 ویں جینتی کے موقع پر خصوصی یادگاری سکہ جاری کریں گے

نئی دہلی، 31 اگست 2021: وزیر اعظم جناب نریندر مودی یکم ستمبر کو شام 4:30 بجے ویڈیو کانفرنسنگ کے ذریعے سریلا بھکتی ویدانتا سوامی پربھوپد جی کی 125 ویں جینتی کے موقع پر خصوصی یادگاری سکہ جاری کریں گے نیز اس موقع پر خطاب بھی کریں گے۔ کچھ سریلا بھکتی ویدانتا سوامی پربھوپد جی کے بارے میں سوامی جی نے شری کرشنا بیداری کی بین الاقوامی سوسائٹی (اسکون) کی بنیاد رکھی تھی جو "ہرے کرشنا تحریک" کے طور پر معروف ہے۔ اسکون نے شریمد بھگود گیتا اور دیگر ویدک لٹریچر کا 89 زبانوں میں ترجمہ کیا ہے، اور دنیا بھر میں ویدک لٹریچر کی توسیع میں اہم کردار ادا کیا ہے۔ سوامی جی نے سو سے زیادہ مندر بھی قائم کیے تھے ، اور دنیا کو بھکتی یوگا کا راستہ دکھانے والی متعدد کتابیں لکھیں تھیں۔ مرکزی وزیر ثقافت بھی سکہ اجرائی کے موقع پر موجود رہیں گے۔
وزیراعظم کل پرگتی میٹنگ کی صدارت کریں گے

نئیدہلی۔21؍جنوری۔وزیراعظم جناب نریندر مودی پرگتی –آئی سی ٹی پر مبنی ، کثیر ماڈل پلیٹ فارم کے ذریعے22جنوری 2020 کو 32ویں مذاکرات کی صدارت کریں گے۔ یہ میٹنگ سرگرم حکمرانی اور بروقت عملدرآمد کےمقصد سے منعقد کی جائے گی۔ وزیراعظم نے 12 لاکھ کروڑ روپئے سے زیادہ مالیت کے پرگتی پروجیکٹوں پر پچھلی 31 مرتبہ کی بات چیت کا جائزہ لیا۔ 2019 کی پچھلی مرتبہ کی پرگتی میٹنگ میں 16 ریاستوں اورمرکز کے زیر انتظام علاقے جموں وکشمیر سے متعلق 61ہزار کروڑ روپئے سے زیادہ مالیت کے 9 پروجیکٹوں پر بات چیت شروع کی گئی تھی۔ میٹنگ میں بیرون ملک کام کرنے والے بھارتی شہریوں کی شکایات ، قومی زرعی مارکٹ ، امنگوں والے ضلع کے پروگرام اور بنیادی ڈھانچے کی ترقی کے پروگراموں اور اقدامات جیسے مختلف موضوعات پر بھی بات چیت کی گئی تھی۔ وزیراعظم نے 25 مارچ 2015 کو کثیر مقصدی اور کثیر ماڈل والے حکمرانی کے پلیٹ فارم پرگتی کی شروعات کی تھی ، پرگتی ایک مربوط اور باہم سرگرم پلیٹ فارم ہے جس کا مقصد عام آدمی سے متعلق حکمرانی کرنا ہے۔ پرگتی سے حکومت ہند کے اہم پروگراموں اور پروجیکٹوں نیز مختلف ریاستی سرکاروں کے اہم پروجیکٹوں پر گہری نظر رکھنے اور اس کا جائزہ لینے میں ایک ساتھ مدد ملی ہے۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اس۔ع ن
وزیر اعظم نریندر مودی نے سبھی سے نیشنل وار میموریل کا دورہ کرنے کی اپیل کی

این ڈبلیو ایم پر کھیلوں کی چیمپین منیکا بترا کے ویڈیو مشترک کریں۔ ٹیبل ٹینس کھلاڑی منیکا بترا کے نیشنل وار میموریل کے دورے کے ویڈیو ٹوئیٹ کو مشترک کرتے ہوئے وزیر اعظم جناب نریندر مودی نے ہر ایک سے اپیل کی کہ وہ نیشنل وار میموریل کا دورہ کریں ۔ ایک ٹوئیٹ میں وزیر اعظم نے کہا کہ : ’’بھارت کی قابل احترام اور اسپورٹ چیمپئن @ منیکا بترا۔ ٹی ٹی نے نیشنل وار میموریل کے دورے کے شاندار طریقے سے اپنے تجربات کے بارے میں دوسروں سے اظہار خیال کیا، میں بھی سبھی سے اپیل کرتا ہوں کہ وہ میموریل کا دورہ کریں‘‘
وزیراعظم نے روسی فیڈریشن کے صدر عزت مآب ولادیمیرپوتن سے فون پر بات کی

وزیراعظم جناب نریندرمودی نے روسی فیڈریشن کے صدر عزت مآب ولادیمیر پوتن سے آج فون پر بات کی۔ دونوں لیڈروں نے یوکرین کی صورتحال، خاص طور پر خرکیف شہر کی صورتحال کے بارے میں بات کی ، جہاں بہت سے ہندوستانی طلباء پھنسے ہوئے ہیں۔ انہوں نے لڑائی والے علاقوں سے بھارتی باشندوں کو بحفاظت وہاں سے نکالنے کے بارے میں تبادلہ خیال کیا۔
وزیراعظم  کا دورہ چھتیس گڑھ   ، نیا رائے  پور   میں مربوط کمانڈ  اینڈ کنٹرول   سینٹر کا افتتاح کیا

نئی دہلی، 14 جون 2018/وزیراعظم جناب نریندر مودی نے آج ریاست چھتیس گڑھ کا دورہ کیا۔ انہوں نے نیا رائے پور اسمارٹ سٹی میں مربوط کمانڈ اور کنٹرول سینٹر کا افتتاح کیا۔ وہاں انہیں کمانڈ اینڈ کنٹرول کے مختلف پہلوؤں کے بارے میں بتایا گیا۔ بعدازاں انہوں نے بھیلائی اسٹیل پلانٹ کے بلاسٹ فرنیس -8 کا دورہ کیا ۔ وہاں انہیں پلانٹ کے مختلف پہلوؤں کے بارے میں بتایاگیا۔ بھیلائی میں سڑکوں کے کنارے لوگوں نےکھڑے ہوکر وزیراعظم کو مبارک باد دی۔ آخر میں ایک عوامی جلسے میں وزیراعظم نے بھیلائی اسٹیل پلانٹ کی جدید کاری اور توسیع کو ملک کے نام وقف کیا۔ انہوں نے وہاں آئی آئی ٹی بھیلا ئی کا سنگ بنیاد رکھا۔ انہوں نے بھارت نیٹ کے دوسرے مرحلے کی شروعات کی یاد میں ایک کتبے کی نقاب کشائی بھی کی۔ وزیراعظم نے جگدل پور اوررائے پور کے درمیان ایئر خدمات کا بھی افتتاح کیا۔ انہوں نے مختلف اسکیموں کے تحت استفادہ کنندگان کےدرمیان لیپ ٹاپ ، اسناد اور چیک بھی تقسیم کئے۔ سامعین سے خطاب کرتے ہوئے وزیراعظم نے ہر طرح کے تشدد کے جواب میں ترقی پر زور دیا۔ انہوں نے کہا کہ بھیلائی اسٹیل پلانٹ نے ملک کی تعمیر میں کافی تعاو ن کیا ہے۔ انہوں نے کہا کہ جدید کاری شدہ اور ترمیم شدہ پلانٹ، نیوانڈیا کی مضبوط بنیاد رکھنے میں معاون ہوگا۔ ان کے فوائد کے بارے میں بھی باتیں کہیں جو دوسرے ترقیاتی پروجیکٹ جن کا افتتاح ہورہا ہے ان سے آئیں گی۔ وزیراعظم نے کہا کہ گزشتہ دو ماہ کے دوران گرام سوراج ابھیان نے مثبت نتائج مرتب کئے ہیں۔ انہوں نے کہا کہ اس ابھیان (مشن) کو 115 توقعاتی اضلاع میں پوری شدت کے ساتھ چلایا گیا ہے ۔ جس میں سے بارہ اضلاع چھتیس گڑھ میں ہیں ۔ انہوں نے فوائد کے بارے میں باتیں کرتے ہوئے کہا کہ جن دھن یوجنا ، مدرا یوجنا ، اوجولا یوجنا، فصل بیمہ یوجنا اور سوبھاگیہ کی وجہ سے ریاست کو فائدہ ہوا ہے۔ جناب نریندر مودی نے کہا کہ قبائلی عوام کے مفادات کے پیش نظر رکھتے ہوئے جنگل کے حقوق ایکٹ پر سختی سے عمل درآمد کیا جارہا ہے۔ انہوں نے کہا کہ حکومت قبائلی عوام کی فلاح و بہبود کے لئے کام کررہی ہے اور پورے ملک میں ایکلویہ ودیالیہ قائم کئے گئے ہیں۔ ۔۔۔۔۔۔۔۔۔۔۔ م ن۔ش س ۔ ج۔
مالدیپ کے صدر کے بھارت دورے کے دوران دستخط کئے گئے دستاویزات کی فہرست

شمار نمبر معاہدے؍ مفاہمت نامے ؍ دلچسپی کے مشترکہ اعلانیے بھارت کی طرف سے دستخط کئے مالدیپ کی طرف سے دستخط کئے 1. ویزا بندوبست میں سہولت کا معاہدہ وزیر خارجہ سشما سوراج وزیر خارجہ شاہد عبداللہ 2. ثقافتی تعاون پر مفاہمت نامہ وزارت ثقافت کے سکریٹری ارون گوئل وزیر خارجہ شاہد عبداللہ 3. زرعی تجارت کی خاطر ماحول کو بہتر بنانے میں باہمی تعاون کے قیام کے لئے مفاہمت نامہ مالدیپ کے لئے بھارت کے سفیر اکھلیش مشرا اقتصادی ترقی کے وزیر فیاض اسماعیل 4. اطلاعاتی اور مواصلاتی ٹیکنالوجی اور الیکٹرانکس کے شعبے میں تعاون کیلئے دلچسپی کا مشترکہ اعلانیہ مالدیپ کے لئے بھارت کے سفیر اکھلیش مشرا قومی منصوبہ بندی اور بنیادی ڈھانچے کے وزیر محمد اسلم
وزیراعظم نے نئے سال پر مبارک باد دی

وزیراعظم جناب نریندر مودی نے ملک وقوم کو نئے سال کی مبارک باد دی ہے۔وزیراعظم نے اپنی مبارک باد کے پیغام میں کہا کہ خدا کرے سال 2020 آپ کے لیے خوشیاں اور کامیابیاں پیش کرے۔ خدا کرے کہ یہ سال خوشیوں ،آسودگی اور خوش حالی سے مالامال ہو۔ خدا کرے کہ اس سال ہر شخص صحت مند رہے اور اس کی تمام آرزوئیں اور تمنائیں پوری ہوں۔ آپ سب کو 2020 کی دل کی گہرائیوں سے نیک خواہشات۔ ۔۔۔۔۔۔۔۔۔۔۔ م ن ۔س ش۔ ت ع۔
وزیراعظم نے آگرہ ،اترپردیش میں بس حادثے میں ہلاک ہونے والوں کے لئے تعزیت کا اظہار کیا ہے

نئیدہلی08 جولائی ۔وزیراعظم جناب نریندر مودی نے اترپردیش کے شہر آگرہ میں بس حادثے میں ہلاک ہونے والوں کے لئےتعزیت کا اظہار کیا ہے۔ وزیراعظم نے کہا ہے :’’ آگرہ ،اترپردیش میں بس حادثے پر مجھے بے حد صدمہ ہوا ہے ۔ میں اُن لوگوں کے کنبوں کے ساتھ تعزیت کا اظہار کرتا ہوں ،جو اس حادثے میں ہلاک ہوئے ہیں۔ میں زخمی ہونے والوں کی جلد صحت یابی کی دعا کرتا ہوں ۔ریاستی حکومت اور مقامی انتظامیہ متاثرین کو ہر ممکن امداد فراہم کررہی ہے۔‘‘ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
کابینہ نے ٹیلی مواصلات اور اطلاعاتی ٹیکنالوجی کا پس منظر رکھنے والے محکمہ ٹیلی مواصلات ( ڈی او ٹی) اور دیگر وزارتوں کے گروپ اے  کے افسروں کے ٹیلی کمیونی کیشنز کنسلٹینٹس انڈیا لمٹیڈ( ٹی سی آئی ایل) میں ڈیپوٹیشن پر جانے کی منظوری دے دی

نئی دہلی۔16؍نومبر۔مرکزی کابنیہ نے جس کی صدارت وزیراعظم جناب نریندر مودی نے کی۔ٹیلی مواصلات اور اطلاعاتی ٹیکنالوجی کا پس منظر رکھنے والے محکمہ ٹیلی مواصلات ( ڈی او ٹی) اور دیگر وزارتوں کے گروپ اے کے افسروں کے ٹیلی کمیونی کیشنز کنسلٹینٹس انڈیا لمٹیڈ( ٹی سی آئی ایل) میں ڈیپوٹیشن پر جانے کی منظوری دی ہے جس کی تفصیلات درج ذیل ہیں۔ ٹیلی کمیونی کیشنز کنسلٹینٹس انڈیا لمٹیڈ( ٹی سی آئی ایل) کو یہ اجازت دی جائے کہ وہ ٹیلی مواصلات اور اطلاعاتی ٹکنالوجی کا پس منظر رکھنے والے محکمہ ٹیلی مواصلات ( ڈی او ٹی) اور دیگر وزارتوں کےگروپ اے افسران کو 01-10-2017 سے اس تجویز کی منظوری کے درمیانی وقفہ میں( اس سے پہلے کابینہ کی منظوری کی مدت 30-09-2016 تک تھی) ڈی پی ای کے رہنما خطوط کے مطابق بشرطیکہ بورڈ سے کم سطح کےعہدے زیادہ سے زیادہ 10 فیصد ہوں، منظوری کی تاریخ سے مزید تین سال کے عرصے کے لئے ٹیلی کمیونیکیشن کنسلٹینس انڈیا لمٹیڈ ( ٹی سی آئی ایل) میں ڈیپو ٹیشن پر رکھاجاسکتا ہے۔ اور اس کے لئے فوری طور پر کام دینے کے اصول سے چھوٹ حاصل ہوگی۔ ٹیلی کمیونیکیشن کنسلٹینس انڈیا لمٹیڈ( ٹی سی آئی ایل) میں بورڈ سے کم سطح کے عہدوں میں چھوٹ کے مسئلہ سے مستقبل میں ڈی پی او ایم نمبر 18(6)/2001-GM-GL-77 مورخہ 28-12-2005 کے مطابق نپٹا جائے تاکہ اس طرح کی تجویز کو کابینہ کے سامنے پیش کرنے کی ضرورت نہ پڑے۔
وزیر اعظم نریندر مودی نے سردار ولبھ بھائی پٹیل کو ان کی برسی پر یاد کیا

نئی دہلی؍15دسمبر2017،وزیر اعظم جناب نریندر مودی نے آج سردار ولبھ بھائی پٹیل کو ان کی برسی (پونیہ تیتھی) پر یاد کیا۔ وزیر اعظم نے اس موقع پر کہا کہ ہم عظیم لیڈر سردار ولبھ بھائی پٹیل کو ان کی برسی(پونیہ تیھتی) پر یاد کرتے ہیں۔ ہر ہندوستانی ملک و قوم کی تعمیر میں ان کی بیش بہا خدمات کے لئے ان کا مقروض ہے۔ م ن۔ح ا۔ن ع
وزیر اعظم نے نوی ممبئی انٹرنیشنل ایئرپورٹ کی کام کے آغاز کی تقریب میں شرکت کی،
جے این پی ٹی میں چوتھا کنٹینر ٹرمنل قوم کے نام وقف کیا

نئیدہلی۔19؍فروری۔وزیراعظم جناب نریندر مودی نے ممبئی انٹرنیشنل ایئرپورٹ کی کام کے آغاز کی تقریب میں شرکت کی۔ نوی ممبئی میں جواہرلعل نہرو پورٹ ٹرسٹ میں ایک تقریب میں چوتھے کنٹینر ٹرمنل کو بھی قوم کے نام وقف کیا۔ اس موقع پرحاضرین سے خطاب کرتے ہوئے وزیراعظم نے کہا کہ وہ عظیم شواجی مہاراج کی جینتی سے ایک روز قبل مہاراشٹر میں آئے ہیں۔ وزیراعظم نے کہا کہ عالم کاری ہمارے دور کی ایک حقیقت ہے اور عالم کاری کے ساتھ قدم سے قدم ملانے کیلئے ہمیں بہترین معیار والے بنیادی ڈھانچے کی ضرورت ہے۔ انہوں نے کہا کہ ساگرمالا پروجیکٹ سے نہ صرف بندرگاہوں کی ترقی ہوگی بلکہ بندرگاہوں کے ذریعے ہونے والی ترقی بھی ہوگی۔ وزیراعظم نے کہا کہ حکومت ہند ترقی کیلئے بھرپور کوشش کررہی ہے۔ وزیراعظم نے کہا کہ نوی ممبئی ایئرپورٹ پروجیکٹ برسوں سے التوا کا شکار رہا ہے۔ انہوں نے کہا کہ پروجیکٹوں میں تاخیر سے بہت سے مسائل پیدا ہوتے ہیں اور پرگتی پہل پروجیکٹوں کی تکمیل کو اولیت دینے کے مقصد سے شروع کی گئی ہے۔ انہوں نے کہا کہ ہندوستان کا ہوابازی کا شعبہ بہت زیادہ ترقی کررہا ہے اور ہوائی سفر کرنے والے لوگوں کی تعداد میں زبردست اضافہ ہوا ہے۔ انہوں نے کہا کہ اس سے ہوابازی کے شعبے میں معیاری بنیادی ڈھانچہ کی اہمیت بہت بڑھ جاتی ہے۔ وزیراعظم جناب نریندر مودی نے کہا کہ مرکزی حکومت ہوابازی کی ایسی پالیسی لائی ہے جس سے اس شعبے کی کایا پلٹ ہورہی ہے۔ انہوں نے کہا کہ ہوابازی کے شعبے کی مضبوطی سے زیادہ اقتصادی مواقع پیدا ہوتے ہیں۔ کنیکٹی وٹی کے بہتر ہونے سے ہندوستان میں آنے والے سیاحوں کی تعداد میں بھی اضافہ ہوتا ہے۔
وزیر اعظم نے جناب سکھویندر سنگھ سکھو کو ہماچل پردیش کے وزیر اعلیٰ کے طور پر حلف لینے پر مبارکباد پیش کی

وزیر اعظم جناب نریندر مودی نے جناب سکھویندر سنگھ سکھو کو ہماچل پردیش کے وزیر اعلیٰ کے طور پر حلف لینے پر مبارکباد پیش کی ہے۔ ایک ٹوئیٹ میں وزیر اعظم نے کہا؛ ’’ہماچل پردیش کے وزیر اعلیٰ کے طور پر حلف لینے پر جناب سکھویندر سنگھ سکھو کو مبارکباد۔ میں ہماچل پردیش کی مزید ترقی کے لیے مرکز کی جانب سے تمام تر ممکنہ تعاون کی یقین دہانی کراتا ہوں۔‘‘
وزیر اعظم نے لز ٹرس کو برطانیہ کی اگلی وزیر اعظم منتخب ہونے پر مبارکباد دی

وزیر اعظم جناب نریندر مودی نے لز ٹرس کو برطانیہ کی اگلی وزیر اعظم منتخب ہونے پر مبارکباد دی ہے۔ جناب مودی نے انہیں ان کے نئے رول اور ذمہ داریوں کے لیے نیک خواہشات پیش کیں۔ وزیر اعظم نے ٹویٹ کیا؛ “@لزٹرس کو برطانیہ کا اگلا وزیر اعظم منتخب ہونے پر مبارکباد۔ یقین ہے کہ آپ کی قیادت میں ہندوستان-برطانیہ جامع اسٹریٹجک پارٹنرشپ مزید مضبوط ہوگی۔ آپ کے نئے کردار اور ذمہ داریوں کے لیے نیک خواہشات۔" ش ح۔ ش ت۔ج